《新雁过妆楼·本意》
清代·黄之隽

夜静秋高。芦花外、飞鸣暗趁风飘。惹愁撩恨，偏到画槛兰撩。

不管何人楼里住，半明半灭小灯挑。镇无憀。近窗听得，拖过烟霄。

曾经当年话别，看断行字迹，染泪红绡。旧时心事，今夜又值初遭。

横空甚云甚雨，助嘹唳、声声悲宋骚。人无侣，剩竟床长箪，闻此魂消。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。